NATJEČAJ ZA FINANCIRANJE PROGRAMA I PROJEKATA ZA ZADOVOLJENJE JAVNIH POTREBA NA PODRUČJU OBRAZOVANJA U OPĆINI KOSTRENA U 2020. GODINI

1. Predmet ovog natječaja je prikupljanje projekata i programa za zadovoljenje javnih potreba na području obrazovanja u Općini Kostrena u 2020. godini.
2. Prilikom odabira, prednost će se dati onim projektima i programima koji svojim sadržajem omogućuju povećanje standarda učenika Osnovne škole Kostrena i polaznika Dječjeg vrtića „Zlatna ribica“, kao i programima izvan navedenih ustanova, a koji omogućavaju razvoj novih vještina i stjecanje znanja djece mještana Kostrene i to kroz sljedeće aktivnosti:

* sudjelovanje na smotrama i natjecanjima
* sudjelovanje na maškaranim događanjima
* programi prevencije nasilja i zlostavljanja djece
* projekti uspostavljanja mira, nenasilja, tolerancije i međukulturnog dijaloga
* njegovanje kostrenskih običaja i tradicije
* izdavanje školskog lista
* obogaćenje knjižnog fonda
* izviđačke aktivnosti
* programi podizanja učeničkog standarda
* programi rane intervencije kod predškolske djece
* programi podizanja standarda predškolskog odgoja.

1. Ukupno planirana vrijednost Natječaja je 160.000,00 kuna. Najmanji iznos financijskih sredstava koji se može prijaviti i ugovoriti po pojedinom programu/projektu je 3.000,00 kuna, a najveći iznos po pojedinom programu/projektu je 90.000,00 kuna.
2. Pravo podnošenja prijedloga na natječaj imaju udruge, klubovi, ustanove, organizacije te pravne osobe koje imaju sjedište na području Općine ili se programi/projekti provode na području Općine Kostrena. Prijavitelj može prijaviti više od jednog programa/projekta. Svaki prijavljeni program/projekt treba imati zasebnu pristupnicu. Razdoblje provedbe programa/projekta je do 12 mjeseci.

Kako se može ostvariti prednost u financiranju projekta i tko nema pravo prijave na ovaj Natječaj detaljno je opisano u Uputama za prijavitelje.

1. Prijedlozi programa/projekata dostavljaju se isključivo na propisanim obrascima i ispunjeni na računalu.

Postupak zaprimanja, otvaranja i pregleda dostavljenih prijava, procjena prijava, dostava dodatne dokumentacije, ugovaranje, donošenje odluke o dodjeli financijskih sredstava, podnošenje prigovora i postupanje s dokumentacijom Natječaja detaljno su opisani u Uputama za prijavitelje.

Upute za prijavitelje dostupne su na mrežnim stranicama Općine Kostrena, [www.kostrena.hr](http://www.kostrena.hr).

Sva pitanja vezana uz ovaj Natječaj mogu se postaviti isključivo elektroničkim putem, slanjem upita na adresu elektronske pošte: [kostrena@kostrena.hr](mailto:kostrena@kostrena.hr).

1. Uz prijavu se prilaže odgovarajuća dokumentacija koja obavezno sadrži:

* opis programa ili projekta, Obrazac 1
* proračun programa ili projekta, Obrazac 2
* izjavu o partnerstvu, ako je primjenjivo, Obrazac 9
* izjavu o nepostojanju dvostrukog financiranja, Obrazac 5
* potvrda o nekažnjavanju za voditelja/icu programa ne starija od 6 mjeseci
* dokaz o transparentnom financijskom poslovanju (dokaz da je godišnji financijski izvještaj za godinu koja prethodi godini u kojoj je raspisan natječaj predan nadležnoj FINA agenciji)
* Potvrda Ministarstva financija/Porezne uprave o stanju javnog dugovanja za prijavitelja i partnere iz koje je vidljivo da organizacija nema duga, u slučaju da postoji javni dug, on mora biti podmiren prije samog potpisivanja Ugovora. Potvrda mora biti izdana unutar roka od kada je raspisan natječaj do datuma dostave projektnog prijedloga
* kopije ugovora o volontiranju, ako je primjenjivo.

Natječajna dokumentacija preuzima se na mrežnim stranicama Općine Kostrena, [www.kostrena.hr](http://www.kostrena.hr).

1. Rok za podnošenje prijedloga projekata i programa je zaključno do 31. ožujka 2020. godine.

Zahtjev se podnosi na adresu Općina Kostrena, Sv. Lucija 38, 51221 Kostrena Na omotnici obavezno naznačiti „Prijedlog programa i projekata za zadovoljenje javnih potreba na području obrazovanja za 2020. godinu“.

Nepotpune i nepravovremene prijave neće se razmatrati.

1. Odabrani projekti i programi uvrstit će se u Proračun Općine Kostrena za 2020. godinu.
2. Nakon donošenja odluke o dodjeli sredstava, podnositelji zahtjeva bit će pisano obaviješteni o rezultatu natječaja.

***Općinski načelnik***

***Dražen Vranić, dipl.iur.***